Narodna skupština
20051212

Ukazivali smo u toku celog dana da je favorizovao opštine u kojima je na vlasti G17 plus i to smo argumentovali i samo tražili odgovor od njega zašto je tako radio i po kojim kriterijuma je to delio. Nažalost, njega to nije potreslo, nije našao za shodno da odgovori, nego je uspeo da nas sve nazove barabama. Možda se neki od vas tako osećaju, ali iz principa mi ne želimo da to tako funkcioniše. Ovim što je nazvao barabe, proglasio je barabama sve članove SRS i sve glasače SRS, a kao što znate to je sada pola Srbije, i nazvao je tako i sve simpatizere SRS, doduše pola od one druge polovine koja postoji, kaoi sve čestite i poštene ljude, i poslanike SRS i instituciju Skupštine u celini i treba da ga bude sramota. Moram da kažem da je time što je mene nazvao barabom, nazvao tako i mog oca, koji ima 30 godina staža, i moju majku koja je profesionalni trgovac, kao i brata koji je profesor, i ženu koja je rodila dvoje dece. Sve ih je nazvao barabama.